

**คำสั่งองค์การบริหารส่วนตำบลเขาไพร**

**ที่ 249/2568**

**เรื่อง แต่งตั้งเจ้าหน้าที่รับผิดชอบงานศูนย์ข้อมูลข่าวสารของราชการ**

**องค์การบริหารส่วนตำบลเขาไพร**

----------------------------------------------

 เพื่อให้การดำเนินงานของศูนย์ข้อมูลข่าวสารขององค์การบริหารส่วนตำบลเขาไพร เป็นไปด้วยความเรียบร้อย ตามพระราชบัญญัติข้อมูลข่าวสารของทางราชการ พ.ศ. ๒๕๔๐ มาตรา ๙ โดยให้มีข้อมูล ข่าวสารของทางราชการอย่างน้อยตามที่กำหนดไว้ สามารถให้ประชาชนตรวจดูได้ องค์การบริหารส่วนตำบลเขาไพร จึงแต่งตั้งเจ้าหน้าที่รับผิดชอบงานศูนย์ข้อมูลข่าวสาร ดังนี้

 ๑. นักวิเคราะห์นโยบายและแผน

 ๒. นักพัฒนาชุมชน

 ๓. นักวิชาการศึกษา

 ๔. นักจัดการงานทั่วไป

 5. เจ้าพนักงานธุรการ

 **มีหน้าที่ ดังนี้**

 (๑) จัดระบบข้อมูลข่าวสารตามพระราชบัญญัติข้อมูลข่าวสารของทางราชการ พ.ศ. ๒๕๔๐ มาตรา ๙ เพื่อให้ประชาชนสามารถค้นหาข้อมูลข่าวสารได้เองในสำนักงาน อบต. และเว็บไซต์ อบต.

 (๒) จัดทำสมุดทะเบียนสำหรับผู้มาขอตรวจดูข้อมูลข่าวสาร ช่วยเหลือแนะนำผู้มาขอข้อมูลข่าวสาร

 (๓) การทำสำเนาหรือสำเนาที่มีคำรับรองความถูกต้องสำหรับข้อมูลข่าวสารที่จัดไว้ให้ประชาชนเข้าตรวจดูให้แก่ผู้ขอ

 (๔) กรณีการขอข้อมูลข่าวสารตามมาตราอื่นๆ ซึ่งไม่มีในศูนย์ข้อมูลข่าวสารให้ส่งคำขอไปยังหน่วยงานเจ้าของเรื่องพิจารณา

 (๕) กรณีเป็นข้อมูลข่าวสารของหน่วยงานอื่นให้คำแนะนำให้ไปขอ ณ หน่วยงานนั้น

 (๖) ดำเนินการอื่นใดตามที่นายกองค์การบริหารส่วนตำบลมอบหมาย

 (7) รายงานผลการดำเนินการของศูนย์และหากมีปัญหาอุปสรรคให้รายงานให้ผู้บังคับบัญชาและนายกองค์การบริหารส่วนตำบลทราบ

 ให้ยกเลิกคำสั่งองค์การบริหารส่วนตำบลเขาไพร ที่ 72/๒๕๖6 ลงวันที่ ๒๕ มกราคม ๒๕๖6และให้ใช้คำสั่งนี้แทน

 ทั้งนี้ ตั้งแต่บัดนี้เป็นต้นไป

 สั่ง ณ วันที่ 18 เมษายน พ.ศ. 2568

 นายทรรศนฤทธิ์ ดำสุข

 นายกองค์การบริหารส่วนตำบลเขาไพร